Katiko dilahiakan, Soekarno dibarikan namo Kusno Sosrodihardjo dek urangtuonyo.[2] Namun karano inyo acok sakik mako katiko baumua limo taun namonyo diubah manjadi Soekarno dek ayahnyo.[2][3]:35-36 Namo tasebuik diambiak dari saurang panglimo parang dalam kisah Bharata Yudha iyolah Karna.[2][3] Namo "Karna" diubah manjadi "Karno" karano dalam baso Jawa huruf "a" barubah manjadi "o" sadangkan awalan "su" mamiliki arti "baiak."[3]